CELEX: C2004/217/58
Language: sk
Date: 2004-08-28 00:00:00
Title: Vec T-248/04: Žaloba podaná dňa 21. júna 2004: Scania AB (Publ) proti Komisii Európskych spoločenstiev

28.8.2004   
            
            
               SK
            
            
               Úradný vestník Európskej únie
            
            
               C 217/32
            
         Žaloba podaná dňa 21. júna 2004: Scania AB (Publ) proti Komisii Európskych spoločenstiev
   (Vec T-248/04)
   (2004/C 217/58)
   Jazyk konania: angličtina
   Scania AB (Publ), so sídlom v Södertälje (Švédsko), v zastúpení: D. Arts a F. Herbert, ktorí si zvolili adresu na doručovanie v Luxemburgu, podala 21. júna 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               —
            
            
               zrušil rozhodnutie Komisie zo 7. apríla 2004, ktorým Komisia schválila prevod podielov A, patriacich spoločnosti Volvo, prostredníctvom spoločnosti Ainax;
            
         
               —
            
            
               zaviazal Komisiu nahradiť trovy konania.
            
         Žalobné dôvody a hlavné tvrdenia
   Žalobkyňa uvádza, že schválenie koncentrácie medzi spoločnosťami Volvo a Renault Vehicules Industriels (1) Komisiou bolo podmienené tým, že spoločnosť Volvo prevedie akcie spoločnosti Scania (záväzok Scania), ktoré vlastní. V napadnutom rozhodnutí Komisia súhlasila s návrhmi spoločnosti Volvo, podľa ktorých by spoločnosť Volvo previedla svoje zostávajúce podiely v spoločnosti Scania na dcérsku spoločnosť Ainax. Žalobkyňa ďalej uvádza, že podiely spoločnosti Ainax budú prevedené akcionárom spoločnosti Volvo vo forme dividend.
   Podľa žalobkyne napadnuté rozhodnutie je v rozpore so záväzkom Scania, uvedenom v rozhodnutí Komisie z 1. septembra 2000, ako aj s článkom 6 odsek 1 písm. c) a odsek 2 nariadenia 4064/89 (2).
   Podľa žalobkyne vytvorenie spoločnosti Ainax ako sprostredkujúcej štruktúry skôr zachováva balík akcií kontrolovaných spoločnosťou Volvo ako ho rozdeľuje medzi akcionárov spoločnosti Volvo. Žalobkyňa ďalej uvádza, že kvôli tomu, že Renault má približne 20 % podiel spoločnosti Volvo, Renault kontroluje približne 20 % akcií spoločnosti Ainax, ktorá zase kontroluje približne 25 % spoločnosti Scania. Žalobkyňa preto uvádza, že štruktúra prevodu akcií poskytne spoločnosti Renault, a nepriamo spoločnosti Volvo, podstatný vplyv nad žalobkyňou a výhodu interného prístupu k jej obchodnému tajomstvu. Žalobkyňa nebude preto môcť konať ako nezávislá alternatíva skupine Volvo/ Renault VI.
   
      (1)  Rozhodnutie Komisie z 1. septembra 2000, ktorou sa koncentrácia vyhlasuje za kompatibilnú so spoločným trhom (vec č. IV/M.1980 – 3* VOLVO/RENAULT V.I.) podľa nariadenia Rady č. 4064/89 (EHS) (Ú. v. ES C 301, str. 23)
   
      (2)  Nariadenie Rady (EHS) z 21. decembra 1989 č. 4064/89 o kontrole koncentrácií medzi podnikmi (Ú. v. ES 1990 L 257, str. 13)